Gdańsk

**Gdańsk** (eesti keeles mööndav ka kirjapilt **Gdansk**; kašuubi keeles Gduńsk, varem saksa keeles **Danzig**) on Poola linn Läänemere lõunarannikul Gdański lahe ääres Wisła harujõe Motława suudmes. See on Pomorze vojevoodkonna halduskeskus.

Gdańsk moodustab koos Gdynia ja Sopoti linnaga Trójmiasto linnastu.

Linna elanike arv oli 2021. aasta seisuga 470 633. Gdańsk on rahvaarvult Poola kuues linn.

Gdańsk on oluline majandus-, teadus- ja kultuurikeskus ning Poola suurim sadamalinn.

## Ajalugu
Varasemas ajaloos on Gdański linnal olnud palju nimesid: Gyddanyzc, Kdansk, Gdanzc, Dantzk, Dantzig, Dantzigk, Danzig, Dantiscum, Gedanum.

Arheoloogilised tõendid kinnitavad, et juba 8. sajandil oli praeguse linna kohal kašuubide käsitööliste-kalurite asula. 10. sajandil kuulus Gdańsk Pomorze vürstidele, kes allusid Poola riigile. 890. aastatel lasi vürst Mieszko I ehitada sinna Gdański lossi. 997. aastal külastas Gdańskit Püha Adalbertus Prahast (poola k. Wojciech), et Poola kuninga Bolesław Chrobry palvel ristida linna elanikke.

14. novembril 1308 alistasid Saksa ordu rüütlid Gdański, linn sai uue saksapärase nime – Danzig. Aastal 1361 sai linn Hansa Liidu liikmeks ning oli Preisimaal peamine viljaekspordi sadam. Uue sõjaga (Saksa ordu–Poola sõda 1409–1411), mis lõppes Grünwaldi lahinguga (1410), läks Danzig Poola kuninga võimu alla. Aasta hiljem sõlmiti Thorni esimene rahu, millega Danzig läks tagasi Saksa ordu kätte.

1466. aastal lõppes Kolmeteistkümneaastane sõda (1454–1466), mille tulemusel Poola kuningas saavutas Thorni teise rahuga kontrolli Lääne-Preisimaa – Gdański, Elblągi, Malborki, Chełmno – üle. Saksa ordu loovutas Poola kuningriigile Kuningliku Preisimaana poole oma territooriumist (Ida-Pommeri ja Lääne-Preisimaa) ning Saksa ordu kõrgmeister tunnistas end Leedu suurvürsti ja Poola kuninga Kazimierz IV vasalliks.

1772. aastal Poola I jagamisel anti Danzig üle Preisi kuningriigile.

Napoleoni sõdade ajal (1807–1814) eksisteeris linn kui Danzigi Vabalinn.

Vaatamata sõdadele ja võimuvahetustele oli linna areng kiire ja Gdańskist sai, tänu ühendusele Vislaga sisemaale, üks tähtsamaid Läänemere kaubandus- ja sadamalinnu.

Gdański elanikkond oli väga kirju; seal elasid sakslased, poolakad, juudid, taanlased jne, kes omakorda mõjutasid linna kultuuri ja arhitektuuri.

Saksa-Poola sõjas andis Wehrmachti ülemjuhataja Adolf Hitler käsu Poolat rünnata 31. augustil 1939. Esimese lahingu täpne aeg ning koht on vaieldav. Alates kella 4.45, vahetult enne päiksetõusu, alustas sõjalaev Schleswig-Holstein Poola Westerplatte garnisoni tulistamist. SS Danzigi kodukaitse ning Saksa politseijõud ründasid Danzigis asunud Poola Postiameti peakontorit Danzigis. Mõlemad kohad olid õiguslikult Versailles' rahulepingu järgi Danzigi vabalinnas asuvad Poola nn eksklaavid.

Teise maailmasõja järel anti Gdańsk Potsdami konverentsi otsusega 1945. aastal Poolale. Linna saksa elanikkond küüditati Saksamaale. Küüditatud endised Danzigi kodanikud väidavad, et tegelikult leiab aset nende vabalinnas seesama okupatsioon, mille algatas 1. septembril 1939 Hitler. Nad on moodustanud eksiilvalitsuse ja nõuavad jätkuvalt Danzigi iseseisvust. Danzigi eksiilvalitsusel on oma koduleht.

## Majandus
Teenindus ja tööstus on põhivaldkonnad elanike tööhõives. Gdańskis on arenenud sellised majandusharud nagu laevaehitus, farmaatsia ja keemiatööstus, elektroonika ja toiduainetööstus.

### Transport
* Linnatransport: bussid, trammid.
* Raudtee: ühendus teiste Poola keskustega.
* Linnastu kiirraudtee: kiirrongiühendus Trójmiastos ja Gdański linnastus.
* Rahvusvaheline lennujaam: Lech Wałęsa lennujaam, mis asub Rębiechowo eeslinnas. Ühendus Euroopa, sh Poola keskustega.

## Turism
Turism mängib linna arengus tähtsat rolli. Gdańsk on atraktiivne kui huvitava ja kauni keskaegse ajalooga linn.

Linna peamine vaatamisväärsus, nagu ka teiste ajalooliste linnade puhul, on pärast teise maailmasõja hävingut taastatud Gdański vanalinn. Gdański vanalinn (*Starogard Gdański*) jaguneb algselt eraldi linnadena Magdeburgi seaduse alusel eksisteerinud*Główne Miasto*ks ('pea linn'), 'uus linn'  *Nowje Miasto* ja *Stare Miasto*ks ('vanalinn').


Pilt:Monumento Neptuno, Gdansk, Polonia, 2013-05-20, DD 01.jpg|Purskkaev Neptuno, Długi Targil
Pilt:Capilla Real, Gdansk, Polonia, 2013-05-20, DD 01.jpg|Gdański Kuninga kabel
Pilt:Corte Artus, Gdansk, Polonia, 2013-05-20, DD 04.jpg|Corte Artus, Długi Targil
Pilt:Bazylika mariacka gdansk ubt.jpeg|Gdański Maarja kirik


## Vaatamisväärsused

* Długa tänav (Pikk tänav)
* Kuninglik tee
* *Basilika Mariacka' '– Maria/Maarja basiilika, Euroopa suurim [[gooti stiil]]is telliskirik.
* *Złota Brama* (Kuldne värav)
* *Ratusz Głównego Miasta* (Główne Miasto raekoda)
* *Długi Targ (väljak)' ' ja Neptuni purskkaev
* *Żuraw*– keskaegne sadamakraana
* *Dwór Artusa*, ehk Suurgildi maja
* *Zielona Brama* palee-värav
* *Długie Pobrzeże* tänav ja Motława jõgi
* *Ratusz Staromiejski* (Gdański vana linna - Stare Miasto raekoda)
* Oliwa katedraal ja park
* Vanalinna majad ja kirikud
* Gdański raudteejaam – kaunimaid raudteejaamu Euroopas
*Püha Nikolause dominikaani kirik
*Katariina kirik Gdańskis
*Brigitta kirik Gdańskis
*Johannese kirik Gdańskis
*Ajalooline Danzigi viljaaida hoone.

## Sport
Linnas tegutseb jalgpalliklubi Gdański Lechia. Klubi kodustaadion on Gdański staadion, kus toimus osa 2012. aasta Euroopa meistrivõistluste mänge. Linna võrkpalliklubi on Gdański Trefl, mille koduväljak asub Ergo Arenal. Ergo Arena on mitmeotstarbeline spordihall, kus on peetud mitmeid võrkpalli ja käsipalli suurvõistlusi.

## Gdańskiga seotud isikuid

* Świętopełk II Suur (1191–1266)
* Jan Dantyszek (Johannes Dantiscus, 1485–1548)
* Abraham van den Blocke (1572–1628)
* Izaak van den Blocke (1572–1626)
* Jeremiasz Falck (1610–1667)
* Jerzy Strakowski (1614–1675)
* Jan Heweliusz (1611–1687)
* Gabriel Daniel Fahrenheit (1686–1736)
* Daniel Gralath (1708–1767)
* Daniel Chodowiecki (1726–1801)
* Adam Kazimierz Czartoryski (1734–1823)
* Jan Uphagen (1731–1802)
* Krzysztof Celestyn Mrongovius (1764–1855)
* Arthur Schopenhauer (1788–1860)
* Lech Bądkowski (1920–1984)
* Günter Grass (1927)
* Lech Wałęsa (1943)
* Krzysztof Kolberger (1950)
* Jan de Weryha-Wysoczański (1950)
* Jerzy Owsiak (1953)
* Donald Tusk (1957)
* Paweł Huelle (1957)
* Dariusz Michalczewski (1968)

## Vaata ka
* Danzigi vabalinn
* Westerplatte poolsaar

## Viited

## Välislingid

* Gdański linna koduleht
* Gdańsk.NaszeMiasto
* Gdansk Online
* Hansa linn Gdańsk